CELEX: 62009CN0355
Language: el
Date: 2009-09-03 00:00:00
Title: Υπόθεση C-355/09: Προσφυγή της 3ης Σεπτεμβρίου 2009 — Επιτροπή των Ευρωπαϊκών Κοινοτήτων κατά Ιρλανδίας

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/16
            
         Προσφυγή της 3ης Σεπτεμβρίου 2009 — Επιτροπή των Ευρωπαϊκών Κοινοτήτων κατά Ιρλανδίας
   (Υπόθεση C-355/09)
   2009/C 256/30
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: P. Oliver, A.-A. Gilly)
   
      Καθής: Ιρλανδία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιρλανδία, παραλείποντας να λάβει τα αναγκαία εθνικά μέτρα για την εφαρμογή των άρθρων 10 και 12 του κανονισμού (ΕΚ) 273/2004 (1), παραλείποντας να κοινοποιήσει τα μέτρα αυτά, κατά το άρθρο 16 του κανονισμού αυτού, και παραλείποντας να λάβει τα αναγκαία εθνικά μέτρα για την εφαρμογή των άρθρων 26, παράγραφος 3, και 31 του κανονισμού (ΕΚ) 111/2005 (2), παρέβη τις υποχρεώσεις που υπέχει από τον κανονισμό (ΕΚ) 273/2004, περί προδρόμων ουσιών των ναρκωτικών, και από τον κανονισμό (ΕΚ) 111/2005, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών·
            
         
               —
            
            
               να καταδικάσει την Ιρλανδία στα δικαστικά έξοδα.
            
         
      Ισχυρισμοί και κύρια επιχειρήματα
   
   Τα κράτη μέλη οφείλουν να λάβουν τα αναγκαία εθνικά μέτρα προκειμένου να συμμορφωθούν προς τις διατάξεις των κανονισμών εντός της προθεσμίας που τάσσεται με τους κανονισμούς αυτούς και να κοινοποιήσουν αμέσως τα μέτρα αυτά στην Επιτροπή. Η Κυβέρνηση της Ιρλανδίας παρέλειψε να λάβει και να κοινοποιήσει τα απαραίτητα μέτρα για την εφαρμογή των άρθρων 10, 12 και 16 του κανονισμού (ΕΚ) 273/2004, περί προδρόμων ουσιών των ναρκωτικών. Η Κυβέρνηση της Ιρλανδίας παρέλειψε επίσης να λάβει τα μέτρα που προβλέπονται βάσει των άρθρων 26, παράγραφος 3, και 31 του κανονισμού (ΕΚ) 111/2005, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών.
   
      (1)  Κανονισμός (ΕΚ) 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών (ΕΕ L 47, σ. 1).
   
      (2)  Κανονισμός (ΕΚ) 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών (ΕΕ L 22, σ. 1).